Manual for rigging ved større stevner

Her kommer en oversikt som viser hva som skal plasseres ut i god tid før stevnet starter. Først følger en generell del, og så kommer lister som er spesifikke for de ulike øvelser. Noe kan settes ut kvelden før stevnet, gjerne med hjelp av et riggeteam. Slike oppgaver kan være å sette opp telt med benker/stoler, sette opp hekker hvis dette er første øvelse neste dag, grave opp begge lengdegropene, behjelpelig med å sette opp kastsektorer i samarbeid med en dommer. Et riggeteam for å ta ned og samle inn utstyr etter at stevnet er ferdig kan også være kjekt; da er det fint om hvert team rydder inn utstyr brukt i egen øvelse slik at riggeteamet kan ha fokus på generelt større utstyr som telt, stoler, hekker, hinder m.m.

**A. Kvelden før stevne - arrangementshuset**

* Sette walkie-talkie og nettbrett til lading - de som bør har radio er stevneleder, startordner og EL-tid (minimum 3 stk)
* Lade trådløs mikrofon
* Sjekke El-tid PC for oppdateringer
* El-tid **MÅ** sjekkes opp dagen før større stevner (helst flere dager før)
* Kontrollveie klubbens egne kastredskaper og sette klar godkjent redskap

**B. Kvelden før stevne – ute på banen ved større stevner (evt et par timer før stevnestart)**

* Sette opp telt (m/2 stoler i hvert): ved høyde/stav/spyd, ved kule/diskos/spyd, ved lengde og ved premieplass/målområde. Telt festes med plugger i bakken!
* Sette ut premiepall; eget telt til premier
* Sette ut hekker og hindre
* Grave opp og klargjøre lengdegrop(er)
* Merke opp kastsektorer (evt sette opp sperringer for diskos og spyd)
* Bære ut lengde/trestegplanker hvis de ikke er satt ut
* Lage til startnummerutdeling (bord) i garasjen

**C. Diverse fellesutstyr på stevnedagen (evt kvelden før; se over)**

* Gjøre klar rom for utdeling av startnummer (lager i førsteetasje). Merke med «Utdeling startlister». Legge frem konvolutter merket med klubb, liste over klubber, penn, boks med sikkerhetsnåler
* Premiepallen settes ut – blomster/flagg settes ut på hver side av pallen hvis ønskelig
* Høyttaleranlegg monteres
* Flagg heises på bortre langside

**D. Utstyr til øvelser - på plass før stevnet starter**

*Øverst under hver øvelse står de vanlige tingene som alltid brukes, mens lenger ned på listene står ting som kun er nødvendig på større stevner.* ***Mye av dette er dyrt utstyr og skal ikke settes ut kvelden før****.*

**LØP**  
8 startblokker til 60m evt 100m-starten – 6 startblokker til 200m og 400m  
Starterpallen til aktuelt startsted + to stoler til starterteam (**viktig**!)  
Startsensor for El-tid anlegg  
Sette opp banemerke-tallene ved alle løp 60m og opp til 400m  
Lys høy plate ved målstrek indre bane pga EL-tid  
Oppslagstavler for startlister ved gjerdet bak hvert startsted   
Rundeanviser med bjelle settes på plass hvis løp 600m eller lenger på stevnet   
Vindmåler, fotoceller og elektronisk tavle/scoreboard til EL-tid, se egen manual «EL-tid»  
Hvis delte baner på 800m så settes ut små innløpskjegler ved utgangen av første sving  
Mappe med ark for føring av rekkefølge på lange løp  
Stoppeklokker til tidtaker/måldommersjef  
Skjema for innføring manuelle tider til tidtaker/måldommersjef

**HEKK**Sette opp alle hekkene – se eget utarbeidet skjema for hekkeløp  
Ett skjema hver til stevneleder (evt overdommer) og til ansvarlig for oppsett av hekkene

**HØYDE**  
Oppmerking iht reglementet  
Sette ut stativ (ligger som regel oppå matten, inne i det låste "huset" som beskytter matten)  
Høydehopplister (gule, til konkurranser)  
Målestav for høyde  
Ha taperull tilgjengelig  
Rødt og hvitt flagg for dømming  
Oppslagstavle for startlister (felles for høyde/stav og flyttes etter behov)  
Resultat-tavle settes opp (TV-skjerm)  
Benk for utøvere og en stol til dommer  
  
**STAV**  
Oppmerking langs nullpunktet og utenfor matte iht reglene - tape  
Stavhopplister (gule, til konkurranser)  
Ta ut alle stavene våre  
Målestativet for stav  
Strikk for treningshopping  
‘Forlengelsene’ til stavstativet  
Kontrollmerker for tilløpet  
Stenger for å sette opp lista   
Vimpel for vindretning  
Rød og hvitt flagg for dømming  
Stor kjegle  
Oppslagstavle for startlister (felles for høyde/stav og flyttes etter behov)  
Resultat-tavle settes opp (TV-skjerm)  
Benk for utøvere og en stol til dommer  
For oppbevaring av stavene mellom hoppene så kan 2 hekker plasseres ved siden av hverandre nær startstedet for stavhopperne slik at stavene kan hvile der mellom hoppene.

**LENGDE OG TRESTEG**   
Spa opp gropa   
Rive, spade og kost  
Sette opp vindmåler for lengde med rett innstilling (NB! Pass på korrekt retning på målingen)  
Målebånd med stativ   
Vimpel for vindretning   
Kontrollmerker for tilløpet  
Rød og hvitt flagg for dømming  
Stor kjegle  
Lang tykk planke for utjevning av gropa  
Hvis plastelinaplanken brukes - ha med en slags murskje el.l. for reparasjon av plastelinaen  
Oppslagstavle for startlister  
Resultat-tavle settes opp (TV skjerm)  
Benk for utøvere og to stoler (til vindmålerdommer og plankedommer)

**NB** – for tresteg må man måle opp andre satssteder enn de på 11 og 14 meter hvor det er satsplanker. For yngre er det vanlig med 6, 7, 8 og 9 meter og husk også sone 50 cm for klassene 10-13 år. Valgt planke markeres med to små kjegler.

**KASTØVELSER**  
Alle kastredskaper skal kontrollveies og merkes. Kun kontrollerte redskaper bringes ut på banen + evt private redskaper som er levert inn og kontrollert. Klubbens eget utstyr kan gjerne sjekkes dagen før.

**KULE**  
Merke opp sektorer (kule: 10m radius, 6m over)   
Målestreker *alt etter nivå på utøvere*, for eksempel ved 4-6-8-10-12-14 meter  
Rive og kost   
Målebånd (med stativ hvis ikke i bruk på lengde)  
Tralle med kuler  
Oppslagstavle for startlister (felles for kule/diskos og flyttes etter behov)  
Resultat-tavle settes opp (TV-skjermer)  
Ha matte i tilfelle regn – tørking av skoa  
Ha tilgjengelig en våt klut  
Ha tilgjengelig en tørr klut  
Rød og hvitt flagg for dømming  
Stor kjegle  
En stol  
Benk for utøvere  
Magnesium  
  
**DISKOS**

Merke opp sektoren, evt sperringer på sidene (ca 10m utenfor på hver side) pga sikkerheten  
Målestreker/sektorbuer og lengdemerker ved 20-30-40-50 meter – etter deltakerens nivå   
Tralle med diskoser   
Kost  
Målebånd eller elektronisk lengdemåling (se eget punkt)  
Oppslagstavle for startlister (felles for kule/diskos og flyttes etter behov)  
Resultat-tavle settes opp (TV-skjerm)  
Ha matte i tilfelle regn – tørking av skoa  
Ha tilgjengelig en våt klut  
Ha tilgjengelig en tørr klut  
1 rødt og 1 hvitt flagg for dømming inne (dommer ute har ikke flagg, men markerer med hånden når diskos tangerer sektorlinjen eller er utenfor sektor)  
Stor kjegle  
Vimpel for vindretning  
En stol  
Benk for utøvere  
Magnesium  
  
**SLEGGE**Som for diskos over, men husk innlegg for ring og korrigering av målestreker/sektorbuer  
Ekstra stor sone for sikkerhet, særlig mot start 100m og nærmeste lengdegrop  
**PS! Vårt sikkerhetsnett er for dårlig for store slegger – bør kun bruke 2kg og 3kg**

**SPYD**  
Merke opp sektoren, evt sperringer på sidene (ca 10m utenfor på hver side) pga sikkerheten  
Målestreker og lengdemerker ved 20-30-40-50-60 meter – etter deltakerens nivå   
Kost  
Spyd med vekt iht klasser  
Målebånd av stål eller elektronisk lengdemåling (se eget punkt)  
Vimpel for vindretning  
1 rødt og 1 hvitt flagg for dømming inne (dommer ute har ikke flagg, men markerer med hånden flate kast eller når spydet tangerer sektorlinjen eller er utenfor sektor)   
Stor kjegle  
Oppslagstavle for startlister  
Resultat-tavle settes opp (TV-skjermer)  
En stol  
Benk for utøvere